Document ID: /roh_data/filtered/Bilingualer_Corpus_interleaved-it-rm.jsonl.gz/1860

This is a text translated from Italian to Rumantsch Grischun.
La Commissione del Gran Consiglio dibatte in via preliminare l'aggregazione dei Comuni di Grüsch, Fanas e Valzeina

La Commissione preparatoria del Gran Consiglio si pronuncia all'unanimità a favore dell'aggregazione dei comuni di Grüsch, Fanas e Valzeina a formare il nuovo Comune di Grüsch.

Nel suo messaggio del 24 agosto 2010, il Governo del Cantone dei Grigioni propone al Gran Consiglio di accettare l'aggregazione dei comuni di Grüsch, Fanas e Valzeina a formare il nuovo Comune di Grüsch, a partire dal 1° gennaio 2011. La commissione preparatoria del Gran Consiglio, presieduta dal granconsigliere Maurizio Michael, ha ora discusso in via preliminare questo affare a destinazione del Gran Consiglio che se ne occuperà durante la sessione di dicembre 2010. Alla seduta hanno partecipato anche il Consigliere di Stato Martin Schmid, nonché i rappresentanti dei comuni e dei circoli interessati.

Gli aventi diritto di voto di Grüsch, Fanas e Valzeina hanno approvato l'aggregazione dei loro comuni nel nuovo Comune di Grüsch il 18 giugno 2010. La Commissione preparatoria del Gran Consiglio si è recata sul posto, dove rappresentanti dei Comuni e delle autorità l'hanno informata in merito al progetto d'aggregazione. Dopo un esame approfondito, essa ha deciso all'unanimità di proporre al Gran Consiglio di approvare l'aggregazione dei Comuni di Grüsch, Fanas e Valzeina e di porre in vigore la decisione con effetto al 1° gennaio 2011. La Commissione è convinta che si tratti di un'aggregazione sensata, che regala al Cantone dei Grigioni un nuovo comune forte. Dato che i tre Comuni interessati alla fusione non appartengono allo stesso Circolo, dopo la fusione il Circolo di Seewis cederà i Comuni di Fanas e Valzeina a quello di Schiers.

Con questa aggregazione, nell'imminente sessione di dicembre il Gran Consiglio discuterà l'unica aggregazione di comuni del 2010. Fatta salva l'approvazione delle aggregazioni da parte del Parlamento, ciò porterebbe a 178 il numero di comuni ancora esistenti nei Grigioni il 1° gennaio 2011.

Persona di riferimento:

Presidente della Commissione Maurizio Michael, tel. 079 798 90 92

Organo: Commissione preparatoria dell'aggregazione di Grüsch

Fonte: it Commissione preparatoria dell'aggregazione di Grüsch

29.11.2010
La cumissiun dal cussegl grond tracta la fusiun da las vischnancas da Grüsch, da Fanas e da Valzeina

La cumissiun predeliberanta dal cussegl grond s'exprima per la fusiun da las vischnancas da Grüsch, da Fanas e da Valzeina a la nova vischnanca da Grüsch.

En sia missiva dals 24 d'avust 2010 propona la regenza grischuna al cussegl grond d'approvar la fusiun da las vischnancas da Grüsch, da Fanas e da Valzeina a la nova vischnanca da Grüsch. La fusiun duai vegnir realisada per il 1. da schaner 2011. Sut il presidi dal commember dal cussegl grond Maurizio Michael ha la cumissiun predeliberanta dal cussegl grond predeliberà ussa questa fatschenta per mauns dal cussegl grond che la vegn a tractar en la sessiun da december 2010. A questa sesida èn stads preschents er il cusseglier guvernativ Martin Schmid e la represchentanza da las vischnancas e dals circuls pertutgads.

Las votantas ed ils votants da Grüsch, da Fanas e da Valzeina han approvà ils 18 da zercladur 2010 la fusiun da lur vischnancas a la nova vischnanca da Grüsch. La cumissiun predeliberanta dal cussegl grond è sa laschada infurmar al lieu da represchentantas e da represchentants da las vischnancas e da las autoritads davart il project da fusiun. Suenter ina debatta detagliada ha ella decidì unanimamain da proponer al cussegl grond d'approvar la fusiun da las vischnancas da Grüsch, da Fanas e da Valzeina e da metter en vigur il conclus per il 1. da schaner 2011. La cumissiun è persvadida ch'i sa tracta d'ina fusiun utila, da la quala resorta ina vischnanca nova e ferma per il chantun Grischun. Perquai che las trais vischnancas che vulan fusiunar n'appartegnan betg al medem circul, vegn il circul da Seewis a perder cun la fusiun las duas vischnancas da Fanas e da Valzeina al circul da Schiers.

Cun questa fusiun tracta il cussegl grond la proxima sessiun da december l'unica fusiun da vischnancas da l'onn 2010. Uschia dessi – premess ch'il parlament approveschia questa fusiun – per il 1. da schaner 2011 anc 178 vischnancas en il Grischun.

Infurmaziuns:

president da la cumissiun Maurizio Michael, tel. 079 798 90 92

Gremi: cumissiun predeliberanta per la fusiun a la vischnanca da Grüsch

Funtauna: rg cumissiun predeliberanta per la fusiun a la vischnanca da Grüsch

29.11.2010